# Alec Douglas-Home

### Wikipedia

Sir Alexander Frederick Douglas-Home, Baron Home of the Hirsel (2. heinäkuuta 1903–9. lokakuuta 1995), 14. Homen jaarli 1951--1963, oli brittipolitiikko, joka toimi Yhdistyneen kuningaskunnan pääministerinä vuoden lokakuusta 1963 lokakuuhun 1964. Hän on viimeinen ylähuoneesta pääministeriksi nimitetty, ainoa joka on eronnut ylähuoneesta ja asettunut ehdolle alahuoneen vaaleihin ja viimeinen monarkin valitsema pääministeri.

Douglas-Homesta tuli konservatiivien parlamenttiedustaja Lanarkista 1931. Aristokraattisten juurtensa ansiosta hän sai paikan pian Neville Chamberlainin yksityissihteerinä.

Douglas-Home menetti paikkansa vuoden 1945 vaaleissa, mutta sai sen taas 1950. Hän joutui kuitenkin eroamaan 1951, kun hänestä tuli 14. Homen jaarli ja hän peri isänsä paikan ylähuoneessa. Politiikasta innostunut Lordi Home toimi kuitenkin kansainyhteisön sihteerinä vuodesta 1955, ylähuoneen puheenjohtajana ja valtakunnanneuvoston lordipresidenttinä. Hän luopui kaikista kolmesta asemastaan kun hänet nimitettiin ulkoministeriksi 1960.

Vuonna 1963 konservatiivien pääministeri Harold Macmillan erosi, kun hänellä diagnosoitiin syöpä, josta hän ei uskonut selviävänsä. Puolueen sääntöjen mukaan uusi johtaja valittiin puolueen vanhempien valtiomiesten toimesta. Rab Butler oli parlamenttiedustajien suosikki, mutta vanhemmat valtiomiehet kannattivat Lordi Homea. Macmillan ilmoitti kuningatar Elisabet II:lle puolueen vanhempien mielipiteestä, vaikkakaan hänellä ei ollut kaikkien mielipiteiden mukaan oikeutta neuvoa monarkkia asiassa, eikä kuningattaren täytynyt hyväksyä neuvoa, hän kutsui Homen pääministeriksi.

Lordi Home piti epäsopivana ryhtyä pääministeriksi ylähuoneesta. Hyödyntäen samana vuonna hyväksyttyä Peerage Actia, hän luopui aatelisarvostaan ja osallistui alahuoneen vaaliin Sir Alec Douglas-Homena Kinross & West Perthshiren piiristä. Douglas-Home voitti, ja jäi historiaan viimeisenä ylähuoneesta nimitettynä pääministerinä ja ainoana pääministerinä, joka on eronnut ylähuoneesta ja tullut valituksi alahuoneeseen.

Douglas-Homen hallitus ei tehnyt merkittäviä saavutuksia. Sotaministeri John Profumon skandaalin ja muiden vastoinkäymisten jälkeen se ei kyennyt enää pysymään pystyssä. Lokakuun 1964 vaalit voitti Labour-puolue Harold Wilsonin johdolla, mutta paljon pienemmällä marginaalilla kuin oli ennakoitu.

Douglas-Home oli konservatiivipuolueen johdossa seuraavan vuoden heinäkuuhun asti. Hänen eronsa jälkeen johtoon nousi Edward Heath. Kun Heathista tuli 1970 pääministeri, Douglas-Home palasi ulkoministerin asemaan.

Vuonna 1973 Douglas-Home ilmoitti aikeistaan jäädä parlamentista seuraavissa vaaleissa, mutta osallistui vielä helmikuun 1974 ennen aikaisiin vaaleihin. Heathin hallituksen väistyttyä Harold Wilsonin tieltä 1974, Douglas-Home jäi pois parlamentista lokakuun 1974 vaalien jälkeen.

Hän palasi ylähuoneeseen saatuaan elinikäisen aatelisarvon, jonka jälkeen hänet tunnettiin paroni Home of the Hirselina. (Hirsel on hänen sukunsa kartano Berwickshiressa) Hän jatkoi osallistumista ylähuoneessa 1990-luvulle asti.

Hänen omaelämäkertansa The Way The Wind Blows julkaistiin 1976. Hänen kuoltuaan Coldstreamissa 1995, Homen jaarliksi tuli hänen poikansa David.

## [muokkaa] Arvonimet

- Alexander Douglas-Home, Esq (1903–1918)
- Lord Dunglass (1918–1931)
- Lord Dunglass, MP (1931–1945)
- Lord Dunglass (1945–1950)
- Lord Dunglass, MP (1950–1951)
- The Right Honourable Lord Dunglass, MP (1951)
- The Right Honourable The Earl of Home, PC (1951–1962)
- The Right Honourable The Earl of Home, KT, PC (1962–1963)
- The Right Honourable Sir Alexander Douglas-Home, KT, PC (1963–1974)
- The Right Honourable The Lord Home of the Hirsel, KT, PC (1974–1995)

Haettu osoitteesta http://fi.wikipedia.org../../../a/l/e/Alec_Douglas-Home_d703.html

Luokka: Yhdistyneen kuningaskunnan pääministerit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Español
- Français
- Italiano
- 日本語
- Polski
- Português
- Svenska
- 中文